fr hu hu hu hu hu hu hu hu hu hu de hu hu hu hu hu hu en hu hu hu hu hu en hu hu hu cs hu hu hu hu hu hu hu hu hu fr hu hu hu hu hu es hbs_lat hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Ez a szócikk szaklektorálásra, tartalmi javításokra szorul. A felmerült kifogásokat a szócikk vitalapja (extrém esetben a szócikk szövegében elhelyezett, kikommentelt szövegrészek) részletezi. Ha nincs indoklás a vitalapon (vagy szerkesztési módban a szövegközben), bátran távolítsd el a sablont!
Az MKB Bank Nyrt. (röviden: MKB, korábban Magyar Külkereskedelmi Bank) egy magyarországi általános kereskedelmi bank, melyet 1950-ben a Pesti Magyar Kereskedelmi Bank államosítása utáni átalakításával és átnevezésével hozott létre az akkori kommunista rendszer, hogy a Magyar Népköztársaság külkereskedelmi pénzügyleteit egyetlen helyen tudja kezelni.
1056 Budapest, Váci utca 38.
Digitális, Retail és Stratégiai vezérigazgató-helyettes
Jogi, kormányzati és kiemelt ügyekért felelős vezérigazgató-helyettes
Befektetési Bank és Uniós Fejlesztések vezérigazgató-helyettes
1 865,162 milliárd forint (2015. június 30.)
1530 fő (2019. féléves adat)
A MKB Bank Nyrt. weboldala
A Wikimédia Commons tartalmaz MKB Bank Nyrt. témájú médiaállományokat.
1987-ben a kétszintű bankrendszer bevezetésekor a bank normál kereskedelmi bankká alakult át, majd 1994-ben privatizálták. Ezután a Bajorország 94%-os tulajdonában lévő Bayerische Landesbank (BayernLB) magyarországi leánybankja volt. 2014-ben megvásárolta a magyar állam.
Az MKB Bank Magyarország ötödik legnagyobb bankja.[1]
A második világháború után kiépülő kommunista rendszer a bankokat államosította és saját elképzelései szerint átszervezte, vagy megszüntette. Így történt Magyarország első modern értelemben vett bankjával is, a Pesti Magyar Kereskedelmi Bankkal (amit 1841-ben alapítottak). A rendszer ezt a bankot szervezte át külkereskedelmi ügyleteinek lebonyolító bankjává és ennek adta 1950-ben a Magyar Külkereskedelmi Bank elnevezést.
Salusinszky István vezérigazgató irányítása alatt tevékenységi köre hamar kibővült az összetett külkereskedelmi ügyletek szervező, irányító, finanszírozó és lebonyolító munkájával is.
1987-ben a kétszintű bankrendszer bevezetésével az összes nem kereskedelmi banki funkcióit más bankok illetve állami cégek vették át, az MKB pedig általános kereskedelmi bank lett.
1994 és 1996 között több lépcsőben privatizálták a bankot, ami így a Bajorország 94%-os tulajdonában lévő Bayerische Landesbank (BayernLB) többségi tulajdonába került; 2010-ben a részvények 89,89%-át birtokolták. A fennmaradó hányad a BAWAG P.S.K. osztrák bank tulajdonában van (2010-ben 9,77%), míg 0,34%-ot birtokoltak egyéb cégek.
2003-ban az MKB felvásárolta a Konzumbankot, amit 2004-ben teljesen beolvasztott. 2005-ben többségi tulajdonos lett a bolgár Unionbankban, 2006-ban pedig a romániai Romexterra Bankban (ma: Nextebank).
A válság után a BayernLB kötelezettséget vállalt, hogy nemzetközi leányvállalataitól megtisztítja a portfólióját, így 2013-ban az Unionbankot megvette a bolgár Fibank, 2013. december 31-én eladták a Nextebankot, és 2016 végéig az MKB Bank értékesítésének is meg kell történnie az Európai Bizottság döntésének értelmében.[2]
2014. júliusában a magyar állam vásárolta meg a BayernLB-től.
2019. januárjában a Mészáros család és üzlettársuk Szíjj László építési vállalkozó, együttesen 81,5 százalékos tulajdonosai lettek az MKB Banknak.[3]
2020 végén a bank részvényeit a Magyar Bankholding Zrt.-be apportálták.
2021. december 15-én az MKB Bank közgyűlése, valamint a Budapest Bank és a Takarék Csoportot tulajdonló Magyar Takarék Bankholding Zrt. legfőbb döntéshozó szervei jóváhagyták a Budapest Bank, az MKB Bank és a Magyar Takarék Bankholding egyesítésére vonatkozó fúziós menetrendet.
2022. február 4-én a Magyar Nemzeti Bank engedélyezte az MKB Bank és a Budapest Bank fúzióját. Az egyesülés 2022. március 31-én történt meg. A Budapest Bank beolvadt az MKB Bankba. Az egyesült bank átmenetileg MKB Bank Nyrt. néven folytatja működését. Az egységes pénzintézeti brand bevezetése a tervek szerint 2023-ban valósul meg. Az MKB Bank Nyrt. név alatt egyesült bankhoz az előzetes tervek szerint 2023. májusában csatlakozik majd a Takarék Csoport is. A tulajdonos továbbra is a Magyar Bankholding Zrt. lesz, az ügyfélkiszolgálás zavartalanul, a későbbiekben több helyszínen folytatódik majd.[4][5]
A bankszámlával rendelkező lakossági ügyfelek száma 2015 első félévének végén megközelítette a 200 ezret, a vállalatiaké meghaladta az 53 ezret. A lakossági megtakarításokban (betét, kötvény, befektetés alap) elért piaci részesedés ugyanekkor 5,2, a  hitelezésben – a jelzáloghitelezési tevékenységnek köszönhetően – 7,1 százalék volt. A nem pénzügyi vállalati hitelezésben 12,2, faktoringban 10 százalék, míg betétállományban 8,9 százalékos piaci részesedéssel rendelkezett 2015 júniusának végén. A privát banki ügyfelek száma 2015. június 30-án meghaladta az 1900-at, a kezelt vagyon a 313 milliárd forintot.[6]
Az MKB 2005-től 2011-ig fő szponzora volt a magyar női kosárlabda-bajnokság első osztályában szereplő MKB-Euroleasing Sopron csapatának, illetve 2005 óta a magyar férfi kézilabda-bajnokság első osztályában szereplő MKB-MVM Veszprém KC csapatának is (mindketten bevették a nevükbe a bank nevét), valamint 1996 óta támogatja a kajak-kenu szövetséget is.
↑ Mészáros Lőrinc befolyásoló részesedést szerzett az MKB Bankban. Index.hu. (Hozzáférés: 2017. augusztus 31.)
↑ Eladta román leányát az MKB Bank
↑ Hivatalos: Mészáros és üzlettársa az egyik legnagyobb magyar bank 81,5 százalékos tulajdonos
↑ Engedélyezte az MNB az MKB és a Budapest Bank egyesülését (magyar nyelven). Portfolio.hu. (Hozzáférés: 2022. február 7.)
↑ Az MKB Bank története (magyar nyelven). mkb.hu. (Hozzáférés: 2022. május 17.)
↑ 2015-ös féléves jelentés Archiválva 2015. szeptember 29-i dátummal a Wayback Machine-ben, mkb.hu (hozzáférés: 2015. október 2.)
A bank története saját honlapján
MKB Bank (adatlap), bankrácio.hu (hozzáférés: 2014. január 3.)
MKB Bank, (adatlap), bankszovetseg.hu (hozzáférés: 2014. január 3.)
Rendben zajlik az MKB Bank szanálása, Világgazdaság Online, 2015. szeptember 9.
Négymilliárdos veszteség az MKB-nál, Világgazdaság Online, 2015. augusztus 28.
Jót tett az MKB-nak az államosítás, napi.hu, 2015. augusztus 28.
A lap eredeti címe: „https://hu.wikipedia.org/w/index.php?title=MKB_Bank&oldid=24937008”
Utoljára szerkesztve 2022. május 17., 18:32-kor
A lap utolsó módosítása: 2022. május 17., 18:32
A lap szövege CC BY-SA 3.0 alatt érhető el, ha nincs külön jelölve.